Kungiyoyin goma, sun fito ne daga Bauchi da Taraba da Gombe da Yola da Adamawa da Borno da Yobe da Kano. Kwamrad Sa’idu Kabiru Dakata na cibiyar “Center For Information Technology and Development “ ya fayyace ra’ayinsu game da yadda su ke ganin ya kamata a kashe kudaden da cewa kwamitin da Gwamnatin Tarayya ta kafa da zummar amfani da shi wajen kashe Naira biliyan biyar wajen tallafa ma wadanda ‘yan Boko Haram su ka tagayyara, bai kamata a bashi kudin kai tsaye ba, ya kamata a tsara yadda za a kashe kudaden a baiwa kwamitin ya yi amfani da shi don gudun kashe kudaden ta hanyar da ba ta dace ba. Y ace bangaren ilimi ne ya kamata ya fi sauran amfana. Shi kuwa Mohammed Wuyo na kungiyar “Borno Coalition of Democracy and Progress” ya ce shi ma a ba da muhimmanci ga gyara makarantu da sauran abubuwan da su ka shafi ilimi. Hasalima, akasarin ‘yan kungiyar so su ke a baiwa fannin ilimi fiyayyen muhimmanci.